ПРОЕКТ

**Д О Г О В О Р**

Днес: . .2016 г. в гр. Ветово, между:

1. Община Ветово, със седалище и адрес на управление гр. Ветово 7080, община Ветово, ул. ”Трети март” № 2, Булстат/ЕИК 000530504представлявана от Кмета – ……………………………. и …………….………….. – главен счетоводител, наричана за краткост в договора **ВЪЗЛОЖИТЕЛ** от една страна

и от друга

2. .............................................................................., наричано за краткост **ИЗПЪЛНИТЕЛ**,

съгласно Протокол от ............ 2016 г. на комисията, назначена със Заповед № …/…………..2016 г., както и на основание чл. 194, ал. 1 от ЗОП, се сключи настоящият договор, с който страните по него се споразумяха за следното:

1. **ПРЕДМЕТ НА ДОГОВОРА**

Чл.1 /1/ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави:

**1.** **Консултантски услуги по подготовка и окомплектоване на заявление за подпомагане за кандидатстване с проект „Реконструкция и рехабилитация на част от вътрешната водоснабдителна система и съоръжения на гр. Сеново и село Писанец, Община Ветово” по подмярка 7.2 “Инвестиции в създаването, подобряването или разширяването на всички видове малка по мащаби инфраструктура” от мярка 7 „Основни услуги и обновяване на селата в селските райони“ от Програма за развитие на селските райони 2014 – 2020 год.“.**

**2. Управление и отчитане на проект „Реконструкция и рехабилитация на част от вътрешната водоснабдителна система и съоръжения на гр. Сеново и село Писанец, Община Ветово”.**

**При липса на сключен договор (отказ за финансиране) за отпускане на финансова помощ за финансиране от Държавен фонд «Земеделие», Възложителят не дължи възнаграждение за консултантски услуги по управление на проекта и двете страни (община Ветово и Изпълнителят) не дължат неустойки или пропуснати ползи една към друга от какъвто и да било характер и/или предмет.**

**/2/** Обхватът на услугите включва следните дейности:

* Предоставяне на консултантски услуги, свързани с подготовка и окомплектоване на Заявление за подпомагане за кандидатстване с проект по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от ПРСР 2014-2020, в това число:
* Заявление за кандидатстване;
* Документи към заявлението;
* Анализ за икономическа устойчивост на проекта;
* Подготовка на необходимата кореспонденция, отговори на въпроси, обосновки и други документи, които могат да бъдат поискани в етапа на разглеждане и оценка на входираното заявление;
* Предоставяне на консултантски услуги, свързани с управлението и отчитането на проекта. Осигуряване стриктното изпълнение и недопускане на съществени отклонения от договора за безвъзмездна финансова помощ, сключен между Община Ветово и Държавен фонд „Земеделие“;

/3/ Изпълнението на дейностите ще се удостоверява с подписването на приемо – предавателни протоколи за предаване на възложената работа по договора, като протокола следва да бъде подписан от представител на ИЗПЪЛНИТЕЛЯ и ВЪЗЛОЖИТЕЛЯ.

**II. ЦЕНА И НАЧИН НА ПЛАЩАНЕ**

Чл. 2. /1/ За осъществяване на предмета на договора, ВЪЗЛОЖИТЕЛЯТ се задължава да заплати на ИЗПЪЛНИТЕЛЯ възнаграждение в размер общо на .............. лева (....................) без ДДС или ………….. лева (……..) с включен ДДС.

/2/ Цената на договора по ал. 1 е окончателна и не подлежи на промяна, освен в следните случаи:

1. по приложимите случаи, съгласно Закона за обществените поръчки

или

2. при одобрение на съответния проект и сключване на договор за отпускане на финансова помощ, Държавен фонд „Земеделие”, редуцира размера на възнаграждението по отделните дейности, което обстоятелство намери отражение в таблицата с одобрените разходи към договора за отпускане на финансова помощ

или

3. сключване на Анекс между община Ветово и ДФЗ, към договор за отпускане на финансова помощ, съгласно който се редуцира размера на възнаграждението по отделните дейности, което обстоятелство намери отражение в таблицата с одобрените разходи към Анекса.

/3/ Възнаграждението по чл.2, ал. 1 от настоящия договор се изплаща в срокове и

при условия както следва:

Предоставяне на консултантски услуги, свързани с подготовка и окомплектоване на Заявление за подпомагане за кандидатстване с проект по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от ПРСР 2014-2020:

- **Авансово плащане** в размер на 4 % , дължимо в срок до 10 дни от сключване на настоящия договор;

**- Второ плащане** – в размер на 21 % от стойността на договора, дължимо в срок до 30.06.2017 година, след получаване на средствата от ДФ „Земеделие“.

**- Трето плащане** – в размер на 45 % от стойността на договора в срок до 01.03.2018 г., след получаване на средствата от ДФ „Земеделие“.

**- Окончателно плащане** в размер на 30 % от стойността на договора, дължимо в срок до 31.12.2018 година, след получаване на средствата от ДФ „Земеделие“.

/4/ Сборът от стойностите на плащанията не може да надхвърля общата стойност на договора.

/5 Плащанията ще се извършат по банков път, по сметка посочена от ИЗПЪЛНИТЕЛЯ.

/6/ Във фактурите, издавани от ИЗПЪЛНИТЕЛЯ, задължително се посочва текст, указващ предоставените услуги (посочва се предметът на услугата) и данни за източника на финансиране (изписва се текстът „Разходът е направен по проект ……….,

Договор №…...“)

**III. СРОКОВЕ**

Чл. 3 Настоящият договор влиза в сила от датата на подписването му,

Чл. 4 Срокът за изпълнение на настоящия договор e както следва:

1. За дейността по чл. 1, ал. 1, т. 1 - след получаване на възлагателно писмо от Възложителя за стартиране на дейността, но не по – късно от крайният срок за подаване на проектни предложения по подмярката;
2. 1. За дейността по чл. 1, ал. 1, т. 2 - от датата на подписване на договора за БФП до датата на приключване на проекта, като крайния срок на изпълнение на дейността е в зависимост от продължителността на срока на договора за безвъзмездна финансова помощ.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.5. ИЗПЪЛНИТЕЛЯТ се задължава:

(1) да изпълни качествено, в срок и съгласно приложимата нормативна уредба и изисквания на ВЪЗЛОЖИТЕЛЯ услугите, предмет на настоящия договор;

(2) да не разгласява по какъвто и да е начин информацията, предоставена му от ВЪЗЛОЖИТЕЛЯ или станала му известна във връзка или по повод извършването на работата, предмет на този договор;

(3) да уведоми незабавно ВЪЗЛОЖИТЕЛЯ, ако изпадне в невъзможност да изпълни възложената му работа

(4) да осигурява достъп за извършване на проверки на място от страна на ВЪЗЛОЖИТЕЛЯ и за извършване на одити от страна на одитиращи институции по отношение на настоящия договор;

(5) да изпълнява мерките и препоръките, съдържащи се в доклади от проверки на място и одити, проведени по отношение на настоящия договор;

(6) да съхранява документацията във връзка с изпълнението на настоящия договор, в сроковете, приложими за проекти, финансирани от ДФ „Земеделие” по ПРСР.

(7) да осигурява необходимата публичност, чрез изискуемата визуализация на проекта, в съответствие с изискванията на МЗХ за условията и реда за предоставяне на безвъзмездна финансова помощ по мярката.

Чл.6. **ИЗПЪЛНИТЕЛЯТ** има право:

(1) да иска съдействие от ВЪЗЛОЖИТЕЛЯ за нормалното осъществяване на дейността си при и/или по повод изпълнението на настоящия договор;

(2) при пълно, качествено и в срок изпълнение на задълженията си по настоящия договор да получи договореното възнаграждение в уговорените срокове и при определените в договора условия;

(3) да получи от ВЪЗЛОЖИТЕЛЯ документите, необходими за изпълнението на договора, които не са общодостъпни, след подписването на протокол, удостоверяващ тяхното предаване;

(4) да изисква от ВЪЗЛОЖИТЕЛЯ приемането на изпълнената работа при условията и в сроковете по настоящия договор.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 7. ВЪЗЛОЖИТЕЛЯТ има право:

1) да изисква от ИЗПЪЛНИТЕЛЯ да изпълни възложената му работа в срок, без отклонения и съгласно условията на настоящия договор;

2) да изисква от ИЗПЪЛНИТЕЛЯ, в случай на констатирано пълно или частично неизпълнение на предмета на договора или в случай, че са констатирани недостатъци на изпълнената работа, безвъзмездно да коригира и/или да изпълни работата си;

3) да получи резултатите от изпълнението на договора във вида и в срока, уговорени в този договор и предвидени в документацията на публичната обява.

4) да не приеме извършената работа, ако тя не съответства по обем и качество на документацията на публичната обява и направеното от ИЗПЪЛНИТЕЛЯ предложение и не може да бъде коригирано в съответствие с указанията на финансиращия орган;

5) да проверява изпълнението на договора по всяко време, включително чрез проверки на място и да дава указания и предписва мерки, както и да следи за тяхното изпълнение, без с това да пречи на оперативната самостоятелност на ИЗПЪЛНИТЕЛЯ;

6) да изисква и получава от ИЗПЪЛНИТЕЛЯ всякаква информация, свързана с изпълнението на настоящия договор;

Чл. 8. ВЪЗЛОЖИТЕЛЯТ се задължава:

1) да оказва на ИЗПЪЛНИТЕЛЯ необходимото съдействие за изпълнение на дейностите, предмет на настоящия договор;

2) да заплати на ИЗПЪЛНИТЕЛЯ договорената цена в размера, по начина и в сроковете, определени в настоящия договор;

3) да предостави на ИЗПЪЛНИТЕЛЯ всички документи, необходими за изпълнението на договора, които не са общодостъпни, с протокол, удостоверяващ предаването им;

4) да уведоми ИЗПЪЛНИТЕЛЯ, в случай, че документ, разработен в изпълнение на договора е върнат за корекции и да посочи съответните забележки и коментари, направени от страна на ДФ „Земеделие“-РА;

5) да информира ИЗПЪЛНИТЕЛЯ за всички пречки, възникнали в хода на изпълнението на поръчаната работа, ако такива са налице.

**VI. НЕИЗПЪЛНЕНИЕ. ОТГОВОРНОСТ. НЕУСТОЙКИ**

**При липса на сключен договор (отказ за финансиране) за отпускане на финансова помощ за финансиране от Държавен фонд «Земеделие», Възложителят не дължи възнаграждение за консултантски услуги по управление на проекта и двете страни (община Ветово и Изпълнителят) не дължат неустойки или пропуснати ползи една към друга от какъвто и да било характер и/или предмет.**

Чл. 9. При забава на ВЪЗЛОЖИТЕЛЯТ за изплащане на дължимото по настоящия договор възнаграждение, той дължи неустойка на ИЗПЪЛНИТЕЛЯ в размер на законната лихва, но не - повече от 10 % от възнаграждението по договора.

Чл. 10. При забава на ИЗПЪЛНИТЕЛЯТ за предаване на възложената работа, той дължи неустойка на ВЪЗЛОЖИТЕЛЯ в размер на 1% от договореното възнаграждение, за всеки просрочен ден, но не повече от 10% от възнаграждението по договора, като неустойката ще бъде прихваната от ВЪЗЛОЖИТЕЛЯ от дължимото възнаграждение.

Чл. 11. При пълно неизпълнение на възложената работа ИЗПЪЛНИТЕЛЯТ дължи неустойка в размер на 10% от стойността на Договора.

**VII. ПРЕКРАТЯВАНЕ НА ДОГОВОРА**

Чл. 12. /1/ Настоящия договор се прекратява:

1. с извършване на договорената работа;

2. с прекратяване или обявяване в ликвидация на Юридическото лице – ИЗПЪЛНИТЕЛ, както и при започване на производство за обявяването му в несъстоятелност или при смърт на физическото лице;

3. по взаимно съгласие между страните, изразено в писмена форма;

4. при разваляне на договора от изправната страна, с едностранно известие.

5. други случаи предвидени в действащото законодателство.

/2/ При обективна невъзможност за изпълнение договорът се разваля по право.

/3/ ВЪЗЛОЖИТЕЛЯТ може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

**IХ. ЗАКЛЮЧИТЕЛНИ РАЗПОРЕДБИ**

Чл. 13. Всички съобщения между страните във връзка с този договор следва да бъдат в писмена форма за действителност.

Чл. 14. Нищожността на някоя клауза от договора или на допълнително уговорени условия не води до нищожност на друга клауза или на договора, като цяло.

Чл. 15. Споровете, възникнали при тълкуването или изпълнението на настоящият договор се решават от страните по споразумение, а когато това се окаже невъзможно – по реда на относимото законодателство на Република България.

Чл. 16. За неуредените в договора въпроси се прилагат ЗОП, ТЗ, ЗЗД и другите относими разпоредби на законодателство в страната.

Настоящият договор се състави в три еднообразни екземпляра, по един за всяка една от страните и един за ПРСР.

Приложения:

Приложение – Ценово предложение;

Приложение – Техническо предложение.

ВЪЗЛОЖИТЕЛ: ………………… ИЗПЪЛНИТЕЛ: …………………..

Кмет на Община Ветово Управител на ……………………

……………………………..

Главен счетоводител

Съгласувано с юрист:

……………………………